Dec 06,2015
వేలానికి మాల్యా విమానం!
ముంబయి: ప్రముఖ పారిశ్రామికవేత్త, కింగ్‌ఫిషర్‌ అధినేత విజరు మాల్యా ఎయిర్‌బస్‌ విమానాన్ని వేలం వేసేందుకు తమను అనుమతించాలని సేవా పన్నుల శాఖ కోర్టును ఆశ్రయించింది. మాల్యా బకాయిపడిన దాదాపు రూ.370 కోట్ల సొమ్మును రికవర్‌ చేసేందుకు గాను తాము విజరు మాల్యకు చెందిన ఏ-319 విమానాన్ని వేలం వేయాలని చూస్తున్నట్లు కోర్టుకు తెలిపింది. బకాయిల వసూళ్లకు సంబంధించి నడుస్తున్న వ్యాజ్యంలో ఇందుకు సంబంధించి తాజాగా రిట్‌ పిటీషన్‌ను దాఖలు చేసింది. ఇదే విషయమై తన వాదనను వివరించాలని కోర్టు కింగ్‌ఫిషర్‌ ఎయిర్‌లైన్స్‌ను కోరింది. 22+2 ప్రయాణ సామర్థ్యం కలిగిన ఈ ఎయిర్‌బస్‌ను విజరు మాల్యా ఇష్టపడి కొనుగోలు చేశారు. తన పేరులని ఇనిషియల్స్‌ కలిసి వచ్చేలా వీటీ-వీజీఎం అని రిజిస్ట్రేషన్‌ చేయించారు. గతంలోనూ ఇదే విషయంలోనే ఇరు పక్షాల మధ్య కోర్టులు వాదనలు జరిగిన సంగతి తెలిసిందే.
మీ స్నేహితులకు రికమెండ్ చెయ్యండి